Mer informasjon om Internett-tilkoblingsbruk

Denne HP-programvaren bruker en Internett-tilkobling:
•	til å oppdatere programvare og funksjoner
•	for å forhindre problemer
•	for å gi støtte
•	til å innsamle informasjon som gjør at HP kan forbedre utformingen av produktene sine.

Data som overføres fra datamaskinen til HP vil brukes til å fastslå om det er behov for oppdateringer og til å samsvare informasjonen som er oppgitt om hvordan du bruker HP-produktene dine. 

Enkelte data kan brukes i anonymt og/eller i samlet format for å la HP forbedre kvaliteten på produktene og tjenestene sine. Disse dataene kan overføres til en HP-enhet som befinner seg i et annet land / en annen region enn det du gjør.

IP-adressen kan brukes til å fastslå den generelle plasseringen (f.eks. by) og informasjon om virksomheten før den forkastes.

HP-programmer som bruker en Internett-tilkobling

Vær oppmerksom på at noen av de følgende programmene kanskje ikke følger med alle produkter. 

HP Produktregistrering
Som standard starter HP Produktregistrering automatisk når programvaren er installert. Programvaren kobler til nettbasert registreringstjeneste og forhåndsutfyller den med følgende informasjon om ditt bestemte HP-produkt, slik at du får en enklere produktregistreringsprosess:
•	modellnummeret, navnet og serien til produktet
•	serienummer
•	datamaskinens operativsystem
•	operativsystemets språk- og land-/regioninnstillinger
•	produktservicekode

Hvis du vil hindre at HP Produktregistrering kjører og kobler til Internett, fjerner du merket ved Registrer dette produktet hos HP på slutten av programvareinstallasjonen.

HP Update
Utdatert programvare kan noen ganger være et hinder for produktinstallasjon eller ytelse. HP Update ser regelmessig etter programvareoppdateringer, slik at du får vite om ny programvare når den blir tilgjengelig. I tillegg tilbyr den umiddelbar nedlasting og automatisk installasjon. HP Update hjelper deg med å holde HP-programmene oppdaterte, både på datamaskinen og HP-skriveren. Dette er ikke tilgjengelig for alle operativsystemer.

Vanlige spørsmål om HP Update

Hvorfor er oppdateringer viktige?
Utdatert programvare kan noen ganger være et hinder for produktinstallasjon eller ytelse. Hvis du holder HP-programmene oppdaterte, kan det bidra til å forhindre at det oppstår problemer eller det kan hjelpe deg med å finne løsninger raskere hvis det skulle oppstå problemer. Løsninger som guidet hjelp og støttedokumenter. 

Hvilke data sendes for å kunne se etter oppdateringer automatisk?
HP Update innsamler og deler følgende informasjon:	
•	navn på operativsystem	
•	innstillinger for land/region	
•	språkinnstilling	
•	liste over tilkoblede HP-skrivere	
•	liste over tilkoblede HP USB-enheter	
•	liste over tilkoblede HP bildebehandlingsenheter	
•	antall forsøkte nedlastinger av HP-programmer og antall vellykkede installasjoner.

For å kunne forbedre HP Update-programmet, innsamler HP Update også loggfiler som blir opprettet under nedlasting og installasjon av HP-programmer. Denne informasjonen brukes til å forbedre suksessraten til fremtidige oppdateringer. Brukere kan velge å vise informasjonen i loggfilene og godkjenne overføringen. Disse dataene innsamles anonymt. Ingen unike identifikatorer blir knyttet til anonyme kundedata av HP Update.

Blir oppdateringene lastet ned og installert automatisk?
Når du har gitt tillatelse til å se etter oppdateringer, kan det hende at små, viktige oppdateringer lastes ned og installeres uten videre varsel, men bare dem som legger til rette for at den installerte programvaren skal fungere som den skal. For det meste vil du bli varslet når oppdateringer er tilgjengelige og du får mulighet til å velge hvilke programmer du vil laste ned og installere.

Hvor ofte ser programvaren etter oppdateringer?
Standardinnstillingen for HP Update er å se etter oppdateringer ukentlig. Du kan imidlertid endre denne frekvensen ved å gå til HP Update fra Start-menyen.

Hvor mye koster oppdateringene?
HP tar ikke betalt for oppdateringer av HP-programmer. Men datamaskinen din må være koblet til Internett for at HP Update skal kunne søke etter og laste ned oppdateringer. Kostnaden for Internett-tilkoblingen er avhengig av Internett-leverandøren din. Det påløper ikke flere kostnader for nedlasting av HP-oppdateringer enn annen Internett-aktivitet du foretar på egenhånd, for eksempel lese e-post eller surfe på nett.

Hvordan beskytter HP personvernet mitt?
HP Update innsamler ikke navn, adresse eller e-postadresse. Datamaskinens IP-adresse brukes bare til å etablere en sikker tilkobling over Internett. HP Update oppretter ingen unike identifikatorer som kan brukes til å identifisere deg eller datamaskinen din.

HPs kundedeltakelsesprogram / HPs produktforbedringsundersøkelse
Ved å samtykke i å installere programvaren for HPs kundedeltakelsesprogram / HPs produktforbedringsundersøkelse, får du en fremtidig mulighet til å delta i HPs kundedeltakelsesprogram / HPs produktforbedringsundersøkelse. Dette programmet er frivillig. Hvis du samtykker i å delta, blir du bedt om å oppgi mer informasjon etter installeringen. Dette er ikke tilgjengelig for alle operativsystemer.

Hvis du deltar, kan programvaren av og til koble til HP over Internett for å overføre følgende typer data (med din tillatelse):  
•	informasjon om datamaskinsystemet, som operativsystem, minnestørrelse, land/region, språk og IP-adresse
•	informasjon om HP-produktene dine, slik som produktmodell og serienummer
•	informasjon om hvordan du bruker HP-produktet, slik som antall sider som er skrevet ut, utskriftsmodus, medier, blekk- eller tonermerke, og hvilke filtyper som er skrevet ut
•	Informasjon som du kan ha konfigurert i skriveren om administrasjon av produktet, for eksempel navn på administrator og kontaktinformasjon
•	andre tekniske opplysninger, som varierer med produkt

Informasjonen som samles inn, anonymiseres og brukes samlet. Overføringen kommer ikke til å påvirke behandlings- eller tilkoblingshastigheten nevneverdig. HP kan bruke denne informasjonen til å utvikle bedre produkter.

HP Connected
Et ikon ("snarvei") som gir deg en kobling til HP Connected, kan plasseres på skrivebordet (dette er ikke tilgjengelig eller installert for alle HP-skrivere). Hvis du har en skriver som er koblet til Internett og som støtter HP ePrint-webtjenester, lar HP Connected deg se skriverens status, legge til eller fjerne skriverprogrammer og administrere ePrint-innstillinger og utskriftshistorie fra alle nettlesere, enten du er hjemme eller på farten.
 
Når du har tilgang til HP Connected på nett, kan følgende data sendes fra datamaskinen din for å forbedre helhetsopplevelsen og angi innstillingene automatisk:
•	generell plassering (gjeldende PC-innstillinger)
•	språk (gjeldende PC-innstillinger)
•	skriverens modellnummer 

Ikonet HP Connected ("snarveien") kan fjernes fra skrivebordet ved å dra det til "papirkurven" eller ved å høyreklikke ikonet og velge "Slett". 

Installasjonsrapport

En installasjonsrapport kan sendes til HP hvis alternativet er valgt i installasjonsprogrammet.  Hvis du sender installasjonsrapporten, kan det hjelpe HP med å forbedre fremtidige skriverinstallasjoner.  Rapporten vil inneholde anonyme data angående gjeldende installasjon og den sendes til HP ved hjelp av Internett-tilkoblingen din.  Installasjonsrapporten inneholder blant annet følgende data:
- Systeminformasjon (Eksempel: Operativsystem, versjon)
- Produktinformasjon (Eksempel: Produktmodell, produktalternativer eller konfigurasjoner)
- Installasjonsvalg (Eksempel: Tilkoblingsvalg, programvarevalg)
- Installasjonstid
- Feilmeldinger mottatt under installasjonen